Subseafloor Biosphere Linked to Hydrothermal Systems | Ebook | Ellibs Ebookstore
Keywords: Earth Sciences, Biogeosciences, Oceanography, Geochemistry Die April-eksamen duur vanaf 8 tot 12 April. Vergewis u van die volgende met betrekking tot die eksamen.
Die studiedag is op Vrydag 5 April vanaf 07:30 tot 12:00. Leerders is welkom om die tyd te benut en met betrokke vakonderwysers (Afrikaans, Engels, Wiskunde, Fisiese Wetenskappe en Rekeningkunde) te reël vir ekstra onderrig. Die busse, wat gekombineerd is, vervoer leerders op oggendroetes en vertrek die middag om 12:00 huiswaarts.
Geen selfoon of slimhorlosie word toegelaat by leerlinge nie. Selfone moet ingehandig word aan die begin van die eksamensessie en kan dan weer geneem word aan die einde van die sessie. Slimhorlosies moet afgehaal word voor die sessie begin en in die leerling se tas geplaas word. Die skool kan egter geen verantwoordelikheid neem vir hierdie besittings nie en daarom moet dit verkieslik nie skool toe gebring word nie.
Tasse en sakke word buite die lokaal of voor in die lokaal neergesit, maar geen tas mag by ‘n leerder gehou word nie. Alle aantekeninge in leerlinge se pennesakkies en aan hulle persoon, moet verwyder word.
Die indeling van lokale waar leerders die eksamen skryf sal op e-skool geplaas word en ook op die kennisgewingborde aangebring word. Leerders moet hulself vroegtydig hiervan vergewis.
Helpmekaar het nog altyd die beleid gehad dat ons alles binne ons vermoë sal doen om leerders wat nie toetse en eksamens op vasgestelde tye kan skryf nie, te akkommodeer. Leerders wat siek word en ‘n doktersbrief inhandig of byvoorbeeld aan provinsiale toernooie moet deelneem, kry die geleentheid om die vraestel op ‘n latere stadium te skryf. Of indien dit nie moontlik is nie, word ‘n aangepaste punt gegee (sien inligtingsboekie van Januarie-oueraand vir ‘n verduideliking hoe dit bereken word).
Siekte en datums waaroor daar nie beheer is nie, sal, sover dit binne die skool se vermoë is, geakkommodeer word. Ons doen egter ‘n ernstige beroep op u om u asseblief te vergewis van datums in die jaarprogram voordat reëlings getref word wat gaan veroorsaak dat u kind nie die toets en/of eksamen op die vasgestelde tyd kan skryf nie. Hierdie tipe versoeke kan ongelukkig nie altyd geakkommodeer word nie. Datum van hereksamen is vanaf 29 April tot 3 Mei.
Hoe om in te teken op e-skool?
U kan toegang verkry tot die e-skoolblad via www.helpmekaar.co.za
Teken aan op e-skool deur u ID-nommer in te tik en die wagwoord te gebruik wat u opgestel het in ADAM. Op dié tuisblad sal u inligting rakende die eksamen kry (rooster, lokaalindeling en vorige eksamenvraestelle). Kliek op u kind se kursusse en dan sal die vakke se inligting gesien kan word.
Neem asb. kennis dat die onderstaande inligting per vak op e-skool verskyn :
Tema van die werk
Sinopsis van beplanning
Huiswerk (relatief ten opsigte van aard van die vak)
Wenke vir toetse en eksamen
Vraestelle op e-skool
Let wel : Dit is nie Helpmekaar se beleid om die memorandum dadelik deur te gee nie. Die doel is juis dat leerders self die vraestelle deurwerk. Personeel gee tydens onderrig die antwoorde aan leerders deur.
Helpmekaar wil ons eie intellektuele kapitaal beskerm. Ons gee dus nie volledige notas deur nie. Ander skole en ekstra vak-onderwysers in die praktyk wil graag hul hande op Helpmekaar se werk sit.
Vir goeie orde en beheer is dit absoluut noodsaaklik dat Helpmekaar deurlopend moet weet waar elke leerder tydens skooltyd is. ‘n Teenwoordigheidsregister word daagliks tydens die eerste periode deur elke onderwyser gedoen. Hierdie proses vind elektronies plaas. ‘n Sms word dan na u as ouers gestuur. Leerders wie se ouers vooraf reëlings met die skool (graadvoogde, e-pos aan die hoof of ‘n oproep na ons kantoor voor 07:20) getref het, word so aangedui. Dankie vir goeie samewerking hieromtrent.
Baie dankie aan almal wat aan die Franse Soirée deegeneem en bygewoon het. Dit was voorwaar ‘n heerlike aand. Ons het afgeskop met ‘n keurige vingerete en ‘n straattoneel, met Bianca Coetzee as mimiekkunstenaar en ‘accordéon’-musiek in die agtergrond. Met ‘n glasie rooiwyn en ‘n ’amuse-bouche’ in die hand het die ouers vooraf gesellig verkeer.
Die eerste helfte van die program is deur ons talentvolle leerders aangebied, van Jené Becker wat ons seremoniemeester was tot elke sang- en voordragitem. Die gehoor het aan ons kinders se lippe gehang! Na die pouse en ‘n heerlike, keurige nagereg het Philomène Rust, Pieter Bezuidenhout en James Robb ons met lieflike frankofone musiek vermaak: van Edith Piaf tot Carla Bruni.
Reünies in 2019
Gedurende 2019 vind die 20, 50 en 60 jarige reünies plaas. Sien detail hieronder:
50-jaarreünie: klas van 1969
12:00 by Helpmekaar
Rika Borthwick, neé Sennett (meisieskool)
084 216 0674
Gawie Nienaber (seunskool)
083 326 4911
60-jaarreünie: Klas van 1959
10:00 vir 10:30
By Odeon te HELPMEKAAR
Dr Jak van den Bergh
082 819 0042
20-jaarreünie: Klas van 1999
11:30 vir 12:00
Bernice du Toit
082 806 6151
Ander reünies: Die 40-, en 10-jaarreünies sal later die jaar volg.
(Klas van 1979 en 2009)
Hou gerus die nuusbrief dop vir die nodige inligting!
Atletiek: SA Skolekampioenskappe
Connor Annandale : goue medalje S0/15 hoogspring
Juan Oosthuizen : silwer medalje S0/17 diskus
Megan Starbuck : silwer medaljes D0/17 200m , D0/17 100m, D0/17 4X100m
Simoné de Wet : brons medalje D0/17 100m hekkies, silwer D0/17 4X100m aflos, brons D0/17 “medley relay”
Celia J van Rensburg : brons medalje D0/15 gewigstoot
Cara Bronkhorst : brons medalje D0/15 verspring
Behaal vierde plekke :
Charl Janse van Rensburg, Juan Oosthuizen, Zanique Swanepoel
Amy Pretorius, Carla Venter, Simoné de Wet, Cara Bronkhorst
Gene Coetzee is tans in Denemarke vir die Wêreld landloopkampioenskappe wat die komende naweek plaasvind.
KykNET Nasionale Toneelkompetisie
Julian Robinson en Reeder Vermaak dring deur na die volgende rondte van die KykNET Nasionale Toneelkompetisie wat in Mei 2019 in Kaapstad plaasvind. Hulle maak deel uit van die top 80. Baie sterkte!
Kwalifiseer vir Dance World Cup
Nina Venter en Miné van der Merwe behaal ‘n eerste plek in die kwalifiserende rondte van die Dance World Cup. Hulle gaan Suid-Afrika later vanjaar by die Dance World Cup verteenwoordig.
Daniela Popovic (gr. 8) is tydens die onlangse Waterkloof-netbalfees gekies om as deel van ‘n netbaluitnodigingspan aan die einde van die jaar in Dubai deel te neem.
Die volgende Helpies was deel van die Onderskeie Oos- en Wes-Gauteng Aksie-netbalspanne:
Shane Swanepoel en Teneal Grundlingh se span verower ‘n tweede plek tydens die toernooi.
Daniela Popovic het deelgeneem aan die Inter provinsiale Aksie-netbaltoernooi.
Chene Erasmus (0/15B), Celia Janse van Rensburg (0/16A), Charl Janse van Rensburg (0/16 gemeng) en Carla Venter (0/16 gemeng) het ook aan die Aksie-netbal toernooi deelgeneem.
Anje van Jaarsveld (gr. 9) en Keola Jonker (gr 10) het deelgeneem aan die Suid-Afrikaanse geslote toernooi. Tydens dié toernooi word spelers se individuele prestasie in ag geneem. Beide behaal dieselfde punte en Keola eindig in die 8ste plek en Anje in die 9e plek. Baie geluk!
Die Oosthuizen-span was derde in die Gauteng B-liga. Hulle kwalifiseer hiermee om in die Gauteng A-liga deel te neem in die 2019/2020 seisoen. Baie geluk aan Herman du Plessis, Muller Dirker, Juan Oosthuizen, Franco Roets en Dieter Gildenhuys.
Jesse van Baalen (gr. 8) het die Nasionale Jeugproewe gewen. Hy het ook tydens die Suid-Afrikaanse Kampioenskappe ‘n 2de en 3de plek behaal. Jesse gaan nou Suid-Afrika verteenwoordig by die Wêreld-skolespele in Budapest in Junie.
Prestasie: Tennis Seuns
Die Wimbledon-span het die A-liga gewen deur vyf uit ses van hulle wedstryde te wen en een gelykop te speel. Hulle is dus wenners van die A-liga.
V.l.n.r. Nikolas Germishuysen, Marno du Plessis, Henri Staal, Afrigter Gordon Wilson, Francois Malan, Johan Gouws. Afwesig: Emile Botha.
Prestasie: Tennis Meisies
Baie geluk met die prestasie. Mieke van Deventer is ingesluit in die 0/19 SA-skolespan. Terwyl Isabella Venter in die 0/17 span ingesluit is. Daar word slegs 10 dogters per span gekies.
Prestasies: Hokkie Meisies
Ons 0/16-hokkie meisiespan het onlangs deelgeneem aan Investec se Bloemhof-hokkietoernooi. Ons het onder andere ook met skole soos Afrikaans Hoër Meisies afgereken.
Helpmekaar verloor 21-28 teen Maritzburg College
Helpmekaar wen 19-7 teen Klerksdorp
Helpmekaar wen 24-8 teen Swartkops
Helpmekaar 1ste span gelykop 20-20 teen Paarl Boys High
Helpmekaar 1ste span wen 64-18 teen Boland Landbouskool
Helpmekaar 2de span verloor 31-10 teen Paarl Boys High
Helpmekaar 2de span wen 26-21 teen Boland Landbouskool
Vyf Helpies het gekwalifiseer om deel te neem aan die SA Nasionale Junior Swemkampioenskappe : Bernalee Doster, Edrich du Preez, Kirsten Engelbrecht, Adriaan Steyn en Rieghardt van der Merwe. Geluk.
Die volgende leerlinge behaal ook senior provinsiale kleure en kwalifiseer met jeugtye vir die SA Senior kampioenskappe wat in Durban plaasvind in April. Bernalee Doster, Kirsten Engelbrecht, Adriaan Steyn, Rieghard van der Merwe
Desember 2019 – Januarie 2020 Dec 2019 – Jan 2020
Swem: Interhuis-gala @ Helpmekaar Kollege
Jan 10 @ 7:30 vm – 12:00 nm
Graad 8: Ouervergadering (verpligtend) @ Swembadpawiljoen
Jan 10 @ 5:30 nm
Groentjiekonsert: leerdervertoning @ Skoolsaal
Jan 10 @ 6:30 nm – 7:15 nm
Categories: Jaarprogram Sosiaal
Groentjiekonsert: vertoning vir ouers @ Skoolsaal
Jan 10 @ 7:45 nm – 8:30 nm
Jan 10 @ 9:00 nm